CELEX: 62012CN0423
Language: fi
Date: 2012-09-17 00:00:00
Title: Asia C-423/12: Ennakkoratkaisupyyntö, jonka Kammarrätten i Stockholm — Migrationsöverdomstolen (Ruotsi) on esittänyt 17.9.2012 — Flora May Reyes v. Migrationsverket

17.11.2012   
            
            
               FI
            
            
               Euroopan unionin virallinen lehti
            
            
               C 355/11
            
         Ennakkoratkaisupyyntö, jonka Kammarrätten i Stockholm — Migrationsöverdomstolen (Ruotsi) on esittänyt 17.9.2012 — Flora May Reyes v. Migrationsverket
   (Asia C-423/12)
   2012/C 355/19
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Kammarrätten i Stockholm — Migrationsöverdomstolen
   
      Pääasian asianosaiset
   
   
      Valittaja: Flora May Reyes
   
      Vastapuoli: Migrationsverket
   
      Ennakkoratkaisukysymykset
   
   
               1)
            
            
               Voidaanko direktiivin 2004/83 (1) 2 artiklan 2 alakohdan c alakohtaa tulkita siten, että jäsenvaltio voi tietyissä olosuhteissa vaatia, että 21-vuotias tai tätä vanhempi, unionin kansalaisen suoraan etenevässä polvessa oleva sukulainen on — jotta hänet voitaisiin katsoa riippuvaiseksi ja jotta hän näin kuuluisi direktiivin 2004/38 2 artiklan 2 alakohdan c alakohdassa olevan perheenjäsenen määritelmän alaan — yrittänyt saada työtä, saada apua alkuperämaansa viranomaisilta ja/tai yrittänyt jollakin muulla tavalla huolehtia itse elatuksestaan, mutta tämä ei ole ollut mahdollista?
            
         
               2)
            
            
               Mikä merkitys direktiivin 2004/38 2 artiklan 2 alakohdassa olevan riippuvaisuutta koskevan vaatimuksen tulkinnassa on annettava sille, että sukulaisella katsotaan — hänen henkilöönsä liittyvien seikkojen kuten iän, koulutuksen ja terveydentilan johdosta — olevan hyvät edellytykset saada työtä ja että hänen tarkoituksenaan on lisäksi aloittaa työnteko jäsenvaltiossa, minkä pitäisi merkitä, että edellytykset sille, että tällainen sukulainen olisi katsottava mainitussa säännöksessä tarkoitetulla tavalla riippuvaiseksi, eivät enää täyty?
            
         
      (1)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annettu Euroopan parlamentin ja neuvoston direktiivi 2004/38/EY, EUVL L 158, s. 77 (ETA:n kannalta merkityksellinen teksti)